CELEX: C2004/314/30
Language: da
Date: 2004-12-18 00:00:00
Title: Dom afsagt af Retten i Første Instans den 21. oktober 2004 i sag T-36/99, Lenzing AG mod Kommissionen for De Europæiske Fællesskaber (Statsstøtte — annullationssøgsmål — formaliteten — retsakt der berører sagsøgeren individuelt — artikel 87, stk. 1, EF — aftaler om ændret ratebetaling og tilbagebetaling af gæld — kriteriet privat fordringshaver)

18.12.2004   
            
            
               DA
            
            
               Den Europæiske Unions Tidende
            
            
               C 314/12
            
         
      DOM AFSAGT AF RETTEN I FØRSTE INSTANS
   
   den 21. oktober 2004
   i sag T-36/99, Lenzing AG mod Kommissionen for De Europæiske Fællesskaber (1)
   
   (Statsstøtte - annullationssøgsmål - formaliteten - retsakt der berører sagsøgeren individuelt - artikel 87, stk. 1, EF - aftaler om ændret ratebetaling og tilbagebetaling af gæld - kriteriet privat fordringshaver)
   (2004/C 314/30)
   Processprog: tysk
   I sag T-36/99, Lenzing AG, Lenzing (Østrig), først ved Rechtsanwalt H.-J. Niemeyer, derefter ved Rechtsanwälte I. Brinker og U. Soltész, mod Kommissionen for De Europæiske Fællesskaber (befuldmægtigede: V. Kreuschitz og D. Triantafyllou, bistået af avocat M. Núñez-Müller, og med valgt adresse i Luxembourg), støttet af Kongeriget Spanien (befuldmægtiget: N. Díaz Abad, og med valgt adresse i Luxembourg), angående en påstand om delvis annullation af Kommissionens beslutning 1999/395/EF af 28. oktober 1998 om Spaniens statsstøtte til virksomheden Sniace SA i Torrelavega i Cantabrien (EFT 1999 L 149, s. 40), som ændret ved Kommissionens beslutning 2001/43/EF af 20. september 2000 (EFT 2001 L 11, s. 46), har Retten (Femte Afdeling), sammensat af præsidenten, R. García-Valdecasas og dommerne P. Lindh, J.D. Cooke, H. Legal og M.E. Martins Ribeiro; justitssekretær: fuldmægtig D. Christensen, den 21. oktober 2004 afsagt dom, hvis konklusion lyder således:
   
               1)
            
            
               Artikel 1, stk. 1, i Kommissionens beslutning 1999/395/EF af 28. oktober 1998 om Spaniens statsstøtte til virksomheden Sniace SA i Torrelavega i Cantabrien, som ændret ved Kommissionens beslutning 2001/43/EF af 20. september 2000, annulleres.
            
         
               2)
            
            
               Kommissionen bærer sine egne omkostninger og betaler de omkostninger, som er afholdt af sagsøgeren.
            
         
               3)
            
            
               Kongeriget Spanien bærer sine egne omkostninger.
            
         
      (1)  EFT C 160 af 5.6.1999.